15. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 170 της 20 Νοεμ./2 Δεκ. 1968 (ΦΕΚ Α΄ 282) Περί καταργήσεως των υπ’ αριθ. 26/1967, 150/ 1967, 164/1967, 211/1967 και 40/1968 Πράξεων του Υπουργικού Συμβουλίου. Λαβόν υπ’ όψιν: α)Τας υπ’ αριθ. 26/1967, 150/1967, 164/1967, 211/1967 και 40/1968 Πράξεις του Υπουργικού Συμβουλίου. β)την συντελεσθείσαν νομοθετικήν εργασίαν από της εκδόσεως των πράξεων δι’ ης εθεσπίσθησαν κριτήρια αναγνωρίσεως και ελέγχου των επιβατηγών πλοίων δια της εκδόσεως Α. Νόμων, Β.Δ/των και Κανονισμών εις τρόπον ώστε αι εκδοθείσαι ως άνω Πράξεις να αποστερούνται του ουσιαστικού περιεχομένου αυτών και ως εκ τούτου και η υπ’ αυτών προβλεπομένη κατάταξις των πλοίων εις 3 κατηγορίας. γ)Την ανάγκην συνεχίσεως της εις Αγγλίαν μετεκπαιδεύσεως ενός ανά εξάμηνον αξιωματικού Λ.Σ. εις τα θέματα και έργα επιθεωρήσεως των πλοίων είτε παρά τω BOARD OF TRADE είτε παρά τω LLOYD’S REGISTER OF SHIPPING, συμφώνως προς την υφισταμένην σχετικήν πρότασιν του τελευταίου τούτου. δ)την ανάγκην του κατά προτίμησιν δεξαμενισμού των επιβατηγών πλοίων εις περιπτώσεις απροόπτων περιστατικών, αποφασίζει: 1.Καταργεί τας υπ’ αριθ. 26/1967, 150/1967, 164/67, 211/1967 και 40/1968 πράξεις του Υπουργικού Συμβουλίου. 2.Εγκρίνει την εις Αγγλίαν μετεκπαίδευσιν ανά εξάμηνον αξιωματικού Λ.Σ. εις τα θέματα και έργα επιθεωρήσεως των πλοίων, είτε παρά τω BOARD OF TRADE είτε παρά τω LLOYD’ S REGISTER OF SHIPPING, συμφώνως προς την υφισταμένην σχετικήν πρότασιν του τελευταίου. Ο αξιωματικός θα τοποθετήται καρά τω Προξενικώ Λιμεναρχείω Λονδίνου καταλαμβάνων την τρίτην παρ’ αυτώ θέσιν δι’ ην υφίσταται εγγεγραμμένη εις τον προϋπολογισμόν Υ.Ε.Ν. πίστωσις. Η ανά εξάμηνον μετακίνησις αξιωματικού είναι υποχρεωτική δια τα Υπουργεία Οικονομικών και Εμπορικής Ναυτιλίας. 3.Καθορίζει όπως εφεξής ο κατά προτίμησιν δεξαμενισμός των επιβατηγών σκαφών δέον να λαμβάνη, χώραν υποχρεωτικώς κατόπιν γνωματεύσεως της Υπηρεσίας Επιθεωρήσεως Εμπορικών Πλοίων και μόνον δι’ απρόοπτα περιστατικά, ουχί δε και τοιαύτα, εφ’ ων θα ηδύνατο να προβλεφθή η περίπτωσης δεξαμενισμού του σκάφους εις χρόνον επιτρέποντα την προηγουμένην εγγραφήν του εις τον κατά σειράν προτεραιότητος τηρούμενον πίνακα (π.χ. καθαρισμός). Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 